b'\n_START_ARTICLE_\nKomet Pereyra\n_START_SECTION_\nOdkritje\n_START_PARAGRAPH_\nPereyra je odkril komet, ko je ta bil v ozvezdju Vodne ka\xc4\x8de (Hydra) (vidi se na ju\xc5\xbeni polobli). Poro\xc4\x8dal je, da ima komet navidezno magnitudo okoli 2 in rep dolg 1\xc2\xb0 To je potrdil McClure iz Kalifornije, ki pa je njegovo magnitudo ocenil na 6, dol\xc5\xbeina repa pa bi naj bila 10,5\xc2\xb0 . Po odkritju je njegova svetlost hitro padla\n_START_SECTION_\nLastnosti\n_START_PARAGRAPH_\nSoncu se je najbolj pribli\xc5\xbeal 23. avgusta 1963 , ko je bil na razdalji samo okoli 0,005 a.e. od Sonca (60000 km od povr\xc5\xa1ine Sonca). To pomeni, da so ga odkrili \xc5\xa1ele po prehodu prison\xc4\x8dja, ko se je komet \xc5\xbee oddaljeval od Sonca. Zelo kratek \xc4\x8das je bil viden s prostim o\xc4\x8desom na ju\xc5\xbeni polobli._NEWLINE_V skupino blizuson\xc4\x8devih kometov oziroma Kreutzovo dru\xc5\xbeino kometov ob kometu Pereyra spadata \xc5\xa1e Veliki komet iz leta 1843 (C/1843 D1) in Veliki komet iz leta 1882 (C/1882 R1) in nekateri drugi (glej sliko na desni).'